ईमानदारी और बेईमानी का सर्टिफिकेट जारी करने वाली फोर्ब्स,ट्रान्सपेरेसी इंटरनेशनल जैसी विदेशी एजेंसियां अपनी रिपोर्ट में हमें परम भ्रष्ट बताती हैं तो बदन में आग सी लग जाती है। इसका मतलब यह नहीं कि हम भ्रष्ट नहीं हैं सवाल ये है कि हमें भ्रष्ट कह कौन रहा है और वह कहने वाला कौन होता है। कायदे से हमसब को चौबीस घंटों में जक बार खुद से पूछना चाहिए कि हम इतने भ्रष्ट क्यों हैंं तो सभी बुनियादी सूत्र हाथ लग जाएंगे।..हम..से मतलब देश से है। मैं इन एजेंसियों को शक की नजर से देखता हूँ। क्योंकि इसके पीछे मल्टीनेशनल्स और कुछ ऐसी शक्तियों का हाथ होता है जो इस प्रचार के जरिये अपना उल्लू सीधा करती रहती हैं। अभी कल ही अखबार में पढ़ रहा था कि नार्वे की एक एजेंसी ने अपने अध्ययन से निष्कर्ष निकाला है कि शुगर के मरीज तीन पैग तक दारू पी सकते हैं क्योंकि इससे सुगर कन्ट्रोल होता है। शुगर नापने की मशीन और दवाइयां भी ज्यादातर यूरोप की कंपनियां बनाती हैं और दुनिया भर में इनका लाखों अरब का धंधा होता है। विदेशी शराब जैसा कि नाम से जाहिर है का फार्मूला भी यही कंपनियां बेंचती हैं। शुगर का लेबल भी इन्हीं कंपनियों के प्रभाव में स्वास्थ्य एजेंसियां समय समय पर जारी करती हैं। जाहिर है कि ये मल्टीनेशनल्स शराब भी बेचना चाहती हैं और शुगर की दवा भी। इनके पास लिवर को खराब करने का भी इंतजाम है और उसके ट्रांसप्लांट का भी। अकबर इलहबादी कई साल पहले कह गए हैं--